Herbert Cerna
Herbert Cerna (němsce Herbert Zerna; * 9. septembra 1905 na Górach, † 24. oktobra 1955 w Popojcach) bě delnjoserbski teologa a pedagoga. Wón je znaty jako domiznowědnik a režiser domiznowědnych filmow.
Žiwjenje[wobdźěłać | žórłowy tekst wobdźěłać]
Cerna pochadźa ze serbsko-němskeje swójby. Jeho nan Měrćin Cerna bě wot lěta 1902 z wučerjom na Górach. Po wopyće Choćebuskeho gymnazija studowaše Herbert w Jenje, Tübingenje a Hali teologiju. Po studiju sta so najprjedy z wikarom při wosadnej cyrkwi w Bórkowach. Wot 1937 do 1945 skutkowaše jako farar w Jähnsdorfje we wuchodnej Delnjej Łužicy (dźensnišich Janiszowicach w Pólskej). Po druhej swětowej wójnje přewza w lěće 1945 farske městno w Nowej Niwje a 1949 sta so z Popojčanskim fararjom.
Herbert Cerna skutkowaše jako domiznowědnik a wozjewješe wuslědki toho dźěła w Choćebuskich nowinach. Jeho ćežišća běchu serbske nałožki a tradicije kaž tež městnostne a ležownostne mjena a jich woznam. Wón bě z režiserom pola wjacorych wot lěta 1930 sem nahratych krótkofilmow, kotrež zaběrachu so ze žiwjenjom na dwurěčnych wsach Choćebuskich kónčin. Jeho w lěće 1931 napisana dźiwadłowa hra Moja domizna předstaji so w Choćebuzu a we wjacorych delnjołužiskich wjeskach.
Twórby[wobdźěłać | žórłowy tekst wobdźěłać]
- Dolnoserbska drastwa, 1929/30, 3 mjeńšiny, režija zhromadnje z Vladimírom Zmeškalom
- Dolna Łužyca, 1929/30, 6 mjeńšin, režija zhromadnje z Vladimírom Zmeškalom
- Serbski swěźen we Wětošowje, 1930, 10 mjeńšin, režija zhromadnje z Vladimírom Zmeškalom
- Kulowska gmejna, 1930/31, 8 mjeńšin
- Moja domizna, młodźinska dźiwadłowa hra
Wotkaz[wobdźěłać | žórłowy tekst wobdźěłać]
- Cerna, Herbert. na webstronach Serbskeho instituta
shn_Mymr szl_Latn hrv_Latn szl_Latn szl_Latn pol_Latn ces_Latn slv_Latn szl_Latn slv_Latn szl_Latn pol_Latn slk_Latn